Matt Targett

Matthew Robert Targett (sündinud 18. septembril 1995 Eastleigh's) on Inglismaa jalgpallur, kes mängib vasakkaitsjana Inglismaa Premier League'i klubis Newcastle United.

Ta alustas klubikarjääri Southamptonis, mille noorteakadeemiaga liitus ta 2003. aastal. Klubi põhimeeskonnas debüteeris ta 26. augustil 2014 liigakarikamängus Millwalli vastu. Inglismaa kõrgliigas debüteeris ta sama aasta 27. septembril mängus Queens Park Rangersi vastu. Hooajal 2017–18 mängis ta Southamptonist laenul Inglismaa esiliiga klubis Fulham. 27. aprillil 2019 lõi Targett mängus Bournemouthi vastu oma esimese värava Inglismaa kõrgliigas.

2019. aasta juulis liitus ta äsja Inglismaa kõrgliigasse tõusnud Aston Villaga."Transfer news: Matt Targett signs for Aston Villa". Ason Villa F.C. 1.7.2019. Vaadatud 6.10.2020 2022. aasta jaanuaris läks ta hooaja lõpuni laenule Newcastle Unitedi.

2013. aastal mängis Targett Šotimaa kuni 19-aastaste koondises. Hiljem on ta kuulunud Inglismaa noortekoondistesse.

 Viited 

Kategooria:Inglismaa jalgpallurid
Kategooria:Southampton FC mängijad
Kategooria:Fulham FC mängijad
Kategooria:Aston Villa FC mängijad
Kategooria:Newcastle United FC mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1995